cyanic-selkie/wikianc huggingface dataset:
חוק איסור פעילות מסחרית במוסדות חינוך
מימוש החוק
נוסף על כך, הוועדה בודקת וקובעת מהי פרסומת מותרת, מהם אמצעי הפרסום המותרים, היכן הפרסום מותר, ומהו אופן הצגתו. הוועדה בוחנת אם קיימת או נדרשת התקשרות משפטית, את מטרות הפרסום, המסרים הבאים לידי ביטוי בפרסום, אם קיימים בפרסום מרכיבים אשר עלולים לגרום להטעיית הציבור, אם הפרסום מחנך ואם הוא מהימן ותואם את המסר שהוא מפרסם. אם הוועדה מאשרת ומתירה פעילות המשלבת פרסומת מסחרית, התקשרות או מתן חסות לאחר בדיקת הבקשה, היא מציידת את הפונה באישור בכתב, אשר מפרט את כל תנאי ההיתר ומגדיר את תוקפו (זמן קצוב המוגדר בתאריך או בשנת לימודים). מלבד כל אלו, הוועדה מאפשרת הזדמנות שווה לכל העוסקים בתחום ושוקלת כל פנייה לגופו של עניין.
בשנת 2009, התקבלו בוועדה 200 פניות של גופים מסחריים, ורק 20 מתוכם נענו בחיוב. המספר הרב של פניות לוועדה מצביע על הרצון הרב של עסקים בישראל המעוניינים לפעול בבתי ספר, ויש חשש שהדבר אינו נובע דווקא ממניעים חינוכיים, אלא לצורך מיתוג ופרסום ולצורכי רווח.
לכן, הוועדה בוחנת את תרומת הפעילות ואת החומרים או את ההתקשרות לחינוך ולקידומו, כל זאת בכפיפות לתנאים ולאמות מידה כלליים, מתוך כוונה לקדם נושאים שהמשרד מעוניין בהם.
ענישה
מנהלי מוסדות החינוך מחויבים לפעול בהתאם לחוקים ולתקנות העוסקים באיסור פרסומת מסחרית ואשר היא מכוונת לקטינים ולאיסור פעילות מסחרית במוסדות החינוך. כל בעל תפקיד, מנהל מוסד חינוכי ועובד הוראה או פיקוח שיתיר חלוקת מוצרים או פעילות המשלבת פרסומת מסחרית ויפעל בניגוד להנחיות המשרד עובר עבירה על פי "תקנות פרסומת מסחרית ודרכי שיווק מכוונים לקטינים (1991), מכוח חוק הגנת הצרכן, ועלול להיקרא לדין משמעתי ולשאת בתוצאות: יינקטו נגדו הצעדים המנויים בחוק להגנת הצרכן, (התשמ"א-1981).
מרבו רובוסטוס
מרבו רובוסטוס (שם מדעי: Leptoptilos robustus; מילולית: "Leptoptilos" - "בעל נוצות רכות רזה". "robustus" - "מחוזק", עקב מבנה הטיביוטאורוס הגדול שלו), הוא מין עוף נכחד ממשפחת החסידתיים מהסוג מרבו אשר התקיים באי פלורס באינדונזיה בתקופת הפליסטוקן לפני 2.56-0.13 מיליון שנה.
מאובני עוף זה התגלו באפריל 2009 במערת הגיר ליאנג' בואה שבפלורס, שם נמצאו גם מאובני כוח ענק ומאובני האדם הקדום הומו פלורסיינסיס. המין תואר בידי החוקרים האנק ג. מייג'ר (Hanneke J.M. Meijer) ורוקוס אווי דו (Rokus Awe Due) ב-2010 לאחר שנחשב תחילה לעצמות אנשי ענק.
מרבו זה הגיע לגובה 1.8 מטר ולמשקל כ-16 ק"ג והוא היה הגדול שבמיני החסידות מעולם. המרבו הנכחד היה בעל עצמות דקות אך לא ברור אם בשל גובהו הוא יכל לעופף. לא נמצאו שרידים של כנפיו ולכן אין לדעת מה היה אורכם ועוביים, למרות שעצמות החזה היו גדולות מאוד. היו לו עצמות ירך גבוהות ומחוזקות שעזרו לו לנוע על הקרקע ומקור ארוך ואימתני כמו של מרבו אפריקני.
חסידה זו כנראה הייתה הטורף העליון באי פלורס, מאחר שלא נמצאו שם יונקים טורפים בגודל דומה עקב בידודו. החסידה אולי הייתה אוכלת נבלות אך אולי ניזונה מציד של כוחי ענק, חולדות ענקיות שהיו באיים וגם מההומונידים הננסיים שגובהם הגיע ל-122 ס"מ בלבד. עם זאת ייתכן שההומונידים צדו את המרבו הגדול עד שהכחידו אותו לבסוף.
יאן מנפומוק
יאן מנפומוק (בצ'כית: Jan Nepomucký; 1345-1393) הוא קדוש קתולי צ'כי. הוא נולד בעיר נפומוק שבבוהמיה.
חייו
יאן היה מנאמניו של הארכיהגמון של פראג, שעימו בא המלך ואצלב הרביעי בריב ממושך. על פי צו המלך נתפס יאן והושלך מגשר שעל נהר ולטווה לתוך הנהר, ושם טבע. מידע על פעילותו רוכז על ידי בוהוסלב בלבין בשנת 1670 בספרו Vita b. Joannis Nepomuceni martyris. בשנת 1729 הכריזה עליו הכנסייה כקדוש, והשתדלה לנצל את פולחנו כמשקל נגד לרגשות האנטי-כנסייתיים שרווחו בעם הצ'כי מתוך זיכרון תקופת ההוסיטים ומותו של יאן הוס.
כדי לפאר את צדקתו וחסידותו של יאן מנפומוק וכדי להצדיק את מעמדו כקדוש, נוצר הסיפור שיאן מסר את נפשו על קדושת סוד הוידוי: הוא נהרג משום שסירב למסור למלך את הסודות שמסרה לו המלכה בשעת הווידוי. לאחרונה הודו ברומא שהסיפור הוא בעצם אגדה. פסלו של יאן מקשט גשרים רבים בבוהמיה. קברו המפואר נמצא בכנסייה המרכזית בפראג. פסלו המפורסם ביותר נמצא על גשר קארל וניתן לראות שתחתית הפסל מבריקה, הסיבה לברק זה נעוצה באמונה הרווחת שמי שיגע בתחתית הפסל משאלותיו יתגשמו.
הוא מת בטביעה בשנת 1393 בפראג.
בית המשפט העליון של קוריאה הצפונית
בית המשפט העליון של הרפובליקה הדמוקרטית העממית של קוריאה (בקוריאנית: 조선민주주의인민공화국 최고재판소; ובשמו הקודם: בית המשפט המרכזי) הוא בית המשפט העליון והערכאה השיפוטית הגבוהה ביותר במערכת המשפט בקוריאה הצפונית.
בית המשפט העליון כפוף ומחויב במתן דין וחשבון לאספת העם העליונה (הפרלמנט הצפון-קוריאני), כאשר האספה היא זו שממנה את הרכב השופטים, מה שמבטא את כפיפותה של הרשות השופטת לרשות המחוקקת במדינה. זאת בניגוד לעיקרון הפרדת הרשויות, הנהוג במדינות בעלות משטר דמוקרטי.
מרבית התיקים הנידונים בבית המשפט העליון הם ערעורים על החלטות המתקבלות בערכאות שיפוטיות נמוכות יותר, אך במקרים חריגים, בית המשפט העליון דן בתיקים כערכאה ראשונה. מתוקף מעמדו, החלטתו של בית המשפט העליון היא תמיד החלטה סופית ולא ניתן לערער עליה, גם במקרים בהם בית המשפט פוסק כערכאה ראשונה.
הנשיא והשופטים נבחרים על ידי אספת העם העליונה לתקופת כהונה של חמש שנים.
נשיא בית המשפט העליון מאז שנת 2014, הוא פאק מיונג-צ'ול.
תפקידים וסמכויות
בתור בית המשפט העליון של קוריאה הצפונית, מדובר בערכאה השיפוטית החשובה ביותר ברשות השופטת של המדינה.
בניגוד לבתי משפט עליונים במדינות דמוקרטיות, בית המשפט העליון של קוריאה הצפונית אינו מפקח על פעילות הרשות המבצעת או המחוקקת (להן הוא כפוף בפועל), ואין לו תפקיד פעיל בהגנה על זכויותיהן החוקיות של אזרחי המדינה. תפקידו של בית המשפט העליון הוא לפקח אחר פעילות בתי המשפט הנמוכים במדינה, לרבות אופן התנהלות ההליכים המשפטיים השונים, לשמש כערכאת הערעור העליונה, וכן לבחון את אופן ההכשרה של השופטים בערכאות השונות. בית המשפט העליון גם מופקד על מינוי שופטים לבתי המשפט המיוחדים, שאינם חלק ממערכת המשפט הכללית, כגון בתי המשפט הצבאיים
בית המשפט העליון פועל בכפיפות לאספת העם העליונה, ובמקרים בהם האספה מצויה בפגרה, בית המשפט כפוף ישירות לנשיא האספה.
בית המשפט העליון ממוקם בבירת קוריאה הצפונית פיונגיאנג, כאשר בנייתו של המבנה המרכזי בו שוכן בית המשפט הושלמה בשנת 2010.
החלטות
בית המשפט העליון כולל הרכבי שיפוט נפרדים לדיון בנושאים פליליים, אזרחיים, ונושאים מיוחדים.
מרבית התיקים הנידונים בבית המשפט העליון הם ערעורים על החלטות המתקבלות בערכאות שיפוטיות נמוכות יותר, וזאת מתוקף תפקידו של בית המשפט העליון כערכאת הערעור הגבוהה ביותר במדינה. עם זאת, במקרים מסוימים, כגון פשעים כנגד המדינה או כתבי אישום המוגשים כנגד תושבים זרים, בית המשפט העליון דן בתיקים כערכאה ראשונה.
בית המשפט העליון משתתף בקביעת גזר הדין של אסירים פוליטיים. עם זאת, מחלקת ביטחון המדינה של קוריאה הצפונית מחזיקה בסמכות להטיל עונשים על עבריינים פוליטיים, בשמו של בית המשפט.
מקרים בהם מעורבים תושבי חוץ תמיד נידונים בפני בית המשפט העליון ביושבו כערכאה ראשונה. זאת על אף שבהתאם לחוק סדר הדין הפלילי של קוריאה הצפונית, פשעים כנגד המדינה (בהם מרבית הזרים מואשמים), אמורים להתדיין בערכאה ראשונה בבית משפט מקומי.
לאורך השנים, מספר אזרחים אמריקאים ניצבו בפני בית המשפט העליון בקוריאה הצפונית בגין פשעים כנגד המדינה. מקרה אחד לדוגמה היה זה של אוטו וורמבייר, תייר אמריקאי אשר נעצר על ידי השלטונות בשנת 2016 בגין ניסיון לגנוב כרזת תעמולה פוליטית ממלונו, נידון ל-15 שנה של מאסר עם עבודת פרך, וחודשיים לאחר תחילת המאסר נכנס לתרדמת, ממנה לא התאושש.
פודי סיישל
פודי סיישל (שם מדעי: Foudia sechellarum) הוא מין של ציפור קטנה ממשפחת האורגיים החיה באיים של סיישל שבאוקיינוס ההודי. הם חיים בעיקר ביערות שעל האיים אך גם במטעי קוקוס או בגינות.
אורכה של הציפור 12.5 ס"מ והזכר בעל נוצות פנים צהובות עזות. הנקבות בעלות נוצות בצבע ירוק-זית ומקור שחור. ציפורים אלה ניזונים מחרקים שונים כמו צרצרים, חיפושיות ונמלים וגם מעכבישים ומגוונים בפירות, צוף וזרעים. ואולם ציפורים שמצויות לאורך החופים המלאים בעופות ימיים מקננים (בעיקר מיני שחפיות) מגוונים בביציהם הפגיעות.
The Art of Love
עם יציאתו נכנס האלבום אל המקום ה-16 במצעד האלבומים שבגרמניה.
רקע וקידום
לבסוף, לקראת אוקטובר 2007, יצא לאור הסינגל השלישי והאחרון מתוך האלבום "All You Zombies", אשר לא זכה להצלחה.
חטיבת בנימין
חטיבת מגיני ירושלים (ידועה גם כחטיבת בנימין או חטיבת רמאללה) היא חטיבה מרחבית של צה"ל שתפקידה להגן על גזרות רמאללה, אל בירה ועוטף ירושלים.
היסטוריה
חטיבת בנימין הוקמה ב-4 בנובמבר 1981 בשם "מרחב בנימין", כאשר הממשל הצבאי הישראלי בשטחים, שהיה אמון הן על ההיבט הביטחוני והן על הטיפול באוכלוסייה האזרחית, פוצל. הוקם המנהל האזרחי שאחריותו לדאוג לצרכיה האזרחיים של האוכלוסייה הפלסטינית שבשליטת ישראל. המושלים הצבאיים בכל נפה הפכו לקציני המנהל האזרחי, סמכויותיהם צומצמו והם איבדו את השליטה על הנושא הביטחוני. במקביל, הוקמו שלושה מרחבים: יהודה, בנימין ושומרון, שמפקדיהם, קצין בדרגת סגן אלוף, עוסקים בביטחון שוטף וכפופים למפקד יהודה ושומרון בדרגת אלוף-משנה.
לאחר האינתיפדה הראשונה, הורחבה פריסת צה"ל והוקמה אוגדת אזור יהודה ושומרון (במקום חטיבת יהודה ושומרון) "מרחב בנימין" הפך ל"חטיבת בנימין" בראשות אלוף-משנה. באותה עת פוצלה גם חטיבת אפרים מחטיבת בנימין. חטיבת אפרים קיבלה את האחריות על אזור קלקיליה.
בינואר 2018, חטיבת בנימין קיבלה את האחריות לכל אזור עוטף ירושלים, לרבות שכונות ירושלים שמעבר לגדר וכן אבו דיס, עזריה וכפרים פלסטיניים נוספים שנמצאו באחריות חטיבת עציון. חטיבת אפרים קיבלה את האחריות לצפון ומערב האזור שלו הייתה אחראית חטיבת בנימין, אזור גוש טלמונים, כדי לאפשר לה לבצע את משימותיה החדשות.
מבנה וייעוד
חטיבת מגיני ירושלים אחראית על שטח המשתרע מירושלים בדרום ועד לאזור אריאל בצפון, וברוחב של כעשרים קילומטר. בתחום החטיבה נמצאת העיר רמאללה וכן כתשעים כפרים ערבים (ביניהם סילואד, ביר זית, כפר עקב ואל בירה) וארבעה מחנות פליטים. הגזרה כוללת גם למעלה משלושים יישובים יהודיים (ובהם בית אל, עלי, עפרה, שילה והגבעות, כוכב השחר, כוכב יעקב וענתות)
ב־2004, במהלך האינתיפאדה השנייה הוקמה חטיבה מרחבית שביעית באוגדת איו"ש, חטיבת מכבים, לצורך אחזקת קו התפר באזור מודיעין. כעבור מספר שנים מוזגה חטיבת מכבים עם חטיבת בנימין.
החטיבה מתאפיינת בכבישים משותפים רבים ליהודים וערבים - הבולטים בהם הם כביש 60 וכביש 465 - העשויים לשמש כזירת חיכוך של טרור עממי (יידויי אבנים ובקבוקי תבערה) וכן פיגועי דריסה ודקירה. במהלך השנים נאלצה הגזרה גם להתמודד עם פיגועים קשים יותר, ובמרחב ירושלים היא מתמודדת עם פלילים.
מבנה החטיבה
מפקדת החטיבה שוכנת ביישוב בית אל, סמוך לאוגדת איו"ש. המפקדה כוללת כשלוש מאות חיילים סדירים, המשרתים במחלקות שונות: מחלקת האג"ם (אגף המבצעים), מחלקת מודיעין, פלוגת התקשוב (פלחי"ק), רפואה, משא"ן, לוגיסטיקה, הנדסה וטנ"א, וכן פלוגות נהגים וגששים.
לחטיבה יש 4 גדודי מילואים תחת פיקודה. 3 גדודי חי"ר קל האחראים בחירום על הגזרות השונות בחטיבה - 7114, 7035, 43 וגדוד ההגמ"ר האחראי על הגנת היישובים. בנוסף ישנן 3 פלוגות מג"ב קבועות האחראיות על הביטחון השוטף בגזרת החטיבה. כמו כן מנהלת החטיבה את ההגנה-המרחבית במסגרת גדוד ההגמ"ר שתחת פיקודה, וכוח ההגנה האזרחית (רכזי ביטחון שוטף וסיירים יישוביים) הקיים בכל יישוב.
סליהורסק
סליהורסק (בבלארוסית: Салігорск; ברוסית: Солигорск, סוליגורסק) היא בירת מחוז משנה סליהורסק במחוז מינסק בבלארוס. העיר שוכנת על גדות נהר סלוץ', במרחק של 136 קילומטרים דרומית לעיר מינסק, בירת בלארוס. בעיר מתגוררים 106,839 תושבים (נכון ל-2017).
היסטוריה
בסביבות 1950, כשהאזור היה תחת שליטת הרפובליקה הסובייטית הסוציאליסטית הבלארוסית של ברית המועצות, התגלו באזור מרבצי אשלג גדולים. תוך מספר שנים הוקמו כמה מכרות והיה צורך להקים התיישבות חדשה לכורים. ההתיישבות קמה ב-1958, מה שהופך את סליהורסק לאחד היישובים החדשים ביותר בבלארוס, ותחילה התיישבו בה כמה מאות כורים. חלק מהתכנונים היו לקרוא לה "נובה-סטרובינסק" (Нова-Старобінск, מילולית: "סטרובין החדשה") על שם העיירה הקרובה סטרובין אך לבסוף נקבע השם הנוכחי.
היישוב התפתח במהירות גדולה. ב-1962 הוא חובר במסילת רכבת לעיר סלוצק, ב-1963 הוא קיבל מעמד של עיר וב-1965 העיר הפכה לבירת מחוז משנה סליהורסק. באזור אותן שנים התברר שמרבצי האשלג גדולים יותר מההערכות הקודמות מה שהוביל לגידול נוסף של העיר.
כלכלה
בסליהורסק נמצא המטה הראשי של חברת בלארוסקלי, אחת מחברות האשלג הגדולות והחשובות בעולם. החברה עוסקת בעיקר בייצור דשן מאשלג.
גאוגרפיה
העיר שוכנת על גדות נהר סלוץ' בקרבת מאגר המים המלאכותי סליהורסק.
אקלים
סליהורסק נמצאת באזור בו שורר אקלים יבשתי לח (Dfb בשיטת קפן), שנחשב קריר. כמות המשקעים גדולה למדי (ממוצע המשקעים השנתי עומד על 619 מילימטרים) וגם בפברואר, החודש היבש ביותר, יש 28 מילימטרים של משקעים; לעומתו יולי הוא הגשום ביותר, עם 85 מילימטרים של משקעים. יולי הוא גם החודש החם ביותר עם טמפרטורה ממוצעת של 18.2 מעלות צלזיוס, ואילו ינואר הוא הקר ביותר עם טמפרטורה ממוצעת של -6.3 מעלות.
ספורט
בעיר משחקות קבוצת שחטיור סליהורסק המשחקת בליגת העל הבלארוסית בכדורגל וקבוצת שחטיור סליהורסק המשחקת בליגת העל הבלארוסית בהוקי קרח.
סטניסלב ומריה דודק
סטניסלב דודק (בפולנית: Stanislav Dodek, 1903–1959) ומריה דודק (בפולנית: Maria Dodek, 1908–1990) היו זוג נוצרים קתולים, שהתגוררו בכפר אוג'יקון (Odrzyków) ליד העיר קרוסנו בפולין. הוכרו כחסידי אומות העולם על כך שבמלחמת העולם השנייה הצילו ילדה יהודייה ממוות.
פעילות בתקופת השואה להצלת יהודים
בשנת 1939 יהודי שהיה בעל מפעל עץ בכפר והעסיק רבים מאנשי הכפר במפעלו, ביקש מסטניסלב לקחת את בתו תחת חסותם של סטניסלב ואשתו כיוון שחשש לגורלה. סטניסלב הסכים והשניים קבעו כי בשעות הלילה יסע סטניסלב ליער בכרכרה וייקח משם את הילדה. כך הובאה הילדה היהודיה בגיל שנה אל חיק משפחת דודק. בני הזוג התייחסו לציפורה כבתם ולא נתנו לילדי הכפר להעליבה בשל היותה יהודייה. ציפורה אף הוטבלה בכנסייה המקומית ושמה שונה לססיליה דודק, וניתן לה הכינוי צ'סה. כל אנשי הכפר ידעו שהיא יהודייה, אך לא אמרו דבר מכיוון שהכומר בכנסייה אסר עליהם והזהירם שיענשו על ידי האל אם יגלו את מוצאה האמיתי. באחת הפעמים ריחפה סכנת גילוי זהותה, כאשר משטרת קרוסנו דרשה מהזוג דודק להביא את הילדה לחקירה בתחנת המשטרה. הרופא הגרמני שבדק אותה קבע שהיא אינה יהודייה.
לאחר המלחמה
בשנת 1946 נודע לארגון יהודי על הימצאה של ציפורה בבית משפחת דודק בעזרת חברים של המשפחה, היא נלקחה מביתם של בני הזוג לבית יתומים יהודי, ושם משפחתה שונה לבר.
למריה דודק נאמר כי אמה הביולוגית של ציפורה נותרה בחיים והיא בבית חולים, אך הדבר לא היה נכון. ציפורה עברה בין מספר בתי יתומים ואף קבעה פעם אחת עם מריה כי תברח חזרה הביתה, עד שבשנת 1948, בגיל 8 או 9, עלתה לישראל במסגרת עליית הנוער. ציפורה הגיעה עם צלב על צווארה וכשהיא ממלמלת תפילות נוצריות. השם ציפורה ניתן לה על ידי פקיד רשות ההגירה עם הגעתה ארצה.
הכרה והנצחה
ציפורה ליוותה פעמיים את בית הספר "רעות" מחיפה לכפר הולדתה, שם ביקרו גם בקבר של בני הזוג דודק וערכו טקס זיכרון. בנוסף להכרה במריה וסטניסלב כחסידי אומות עולם, נשלח מכתב הוקרה מיד ושם לכפר אוג'יקון על הסיוע בהסתרת ציפורה ואי הסגרת זהותה היהודית.
מגלוקנוס
מגלוקנוס (שם מדעי: Megalocnus; מילולית: "עצלן גדול") הוא סוג נכחד של עצלן קרקע מהמשפחה עצלני דו-אצבע. הוא היה קרוב למגלוניקס מיבשת אמריקה הצפונית וחי במשך הפליסטוקן ובחלק מההולוקן באיים הקריביים. בסוג זה היו שני מינים: M. rodens, אשר חי באי קובה ו-M. zile אשר חי בהיספניולה.
המגלוקנוס היה הגדול שבעצלני הקריביים והגיע עד למשקל 90 ק"ג. בעל מבנה שרירי ובית חזה גדול וכן ראש קטן בעל שיניים קטנות. הוא היה קרובו של הנאוקנוס אשר חי באיים הקריביים באותו הזמן. הממצאים מעריכים שהוא נכחד לפני 5,900-4,190 שנה מהיום, ע"פ תיארוך פחמן-14. הוא חי ביערות הרריים במרכז האיים וניזון מעלים של העצים.
ככל הנראה הוא נכחד בדומה למיני עצלנים דומים בידי האדם, אשר הגיע לאיים במשך תחילת ההולוקן וכנראה צד את העצלן לבשרו.
בילי פורטר
בילי פורטר (באנגלית: Billy Porter; נולד ב-21 בספטמבר 1969) הוא שחקן מחזות זמר בברודוויי, שחקן טלוויזיה וקולנוע וזמר פופ אמריקאי.
פורטר זכה בפרס טוני לשחקן הראשי הטוב ביותר במחזמר בשנת 2013 על תפקידו כלולה בקינקי בוטס. ביחד עם סטארק סנדס הוא זכה בפרס גראמי בשנת 2014 בקטגוריית אלבום המחזמר הטוב ביותר בקינקי בוטס.
פורטר זכה בפרס אמי לתפקיד שחקן ראשי מצטיין בסדרת דרמה והיה מועמד לפרס גלובוס הזהב בשנת 2019 בקטגוריית הביצועים הטובים ביותר בסדרת טלוויזיה - דרמה, על תפקידו כפריי טל בסדרת הטלוויזיה פוזה.
ידוע בשל בגדיו והופעותיו הייחודיות בטקסים המפורסמים בעולם.
בשנת 2020 הופיע ברשימה 100 האנשים המשפיעים השנתית של מגזין טיים, טיים 100.
ביוגרפיה
פורטר נולד וגדל בפיטסבורג, פנסילבניה. הוא למד בבית הספר לאמנויות היצירה והמופעים בפיטסבורג, שם סיים את לימודיו בשנת 1987. הוא סיים את המכללה לאמנויות באוניברסיטת קרנגי מלון בדרמה ובוגר התכנית המקצועית לתסריטאי מ-UCLA.
במהלך חופשות הקיץ בשנים 1985–1987, היה פורטר חבר בלהקה "פלאש" שהופיעה מדי יום בפארק קניווד במערב מיפלין, פנסילבניה.
בשנת 1994 שיחק פורט בברודוויי את התפקיד מלאך צעיר במחזמר גריז. בשנת 2004 הוא הופיע במחזמר ישו כוכב עליון בבית האופרה של פיטסבורג ובשנת 2010 הוא שיחק את בליז, מר שקרים במחזה מלאכים באמריקה. בשנת 2020 שיחק בקומדיה "שחקי אותה בוסית".
צפוי לבצע את תפקיד הבכורה שלו כבמאי בסרט הרומנטי "".
בשנת 2019, הופיע בקליפ השיר "You Need to Calm Down" של הזמרת-יוצרת האמריקאית טיילור סוויפט אשר הוקדש לקהילת הלהט"ב.
אופנה
בטקס פרסי גלובוס הזהב ה-76 שנערך בשנת 2019, לבש פורטר חליפה אפורה רקומה וגלימה ורודה בעיצובו של רנדי רהם. בטקס פרסי אוסקר ה-91 הוא לבש ז'קט טוקסידו שחור בלווי שמלת קטיפה שחורה בעיצובו של כריסטיאן סיריאנו ונעל מגפיים בגובה 6 אינץ' בעיצוב של ריק אוון.
ב-Met גאלה שנערכה באותה שנה הוא התלבש כ"אל השמש" הנישא על ידי שישה גברים חסונים חסרי חולצה לבושים מכנסי זהב. התלבושת שלו עוצבה על ידי "הבלונדס", והיא כללה בגד ים מזהב מקושט ומעוטר מלווה כנפיים בגודל של כ-3 מטר, כיסוי ראש מזהב 24 קרט, וכן נעלי זהב של ג'וזפה זאנוטי ותכשיטים של אנדרולי, ג'ון הרדי ואוסקר היימן.
חייו האישיים
פורטר הוא הומוסקסואל מוצהר ונשוי לאדם סמית' מאז 14 בינואר 2017.
בשנת 2021 סיפר פורטר בריאיון שהוא חי כבר יותר מ-14 שנים עם HIV.
האג
האג (בהולנדית: s Gravenhage' - "סְכְראפֶנהאכה", ; ובקיצור Den Haag - "דן האך", ) היא עיר במערב הולנד המהווה את המרכז השלטוני של המדינה, ובירת מחוז דרום הולנד. עם אוכלוסייה של כחצי מיליון נפש (2012) ושטח של כמאה קילומטר רבוע, זוהי העיר השלישית בגודלה בהולנד לאחר אמסטרדם ורוטרדם.
בהאג יושבים האֶרְסְטֶה קַאמֶר (החדר הראשון, או הסנאט) והטְוֵדֶה קַאמֶר (החדר השני, בית הנבחרים), המרכיבים יחד את הפרלמנט של הולנד (סטאטן חנרל). גם מושבו של וילם-אלכסנדר מלך הולנד נמצא בהאג. כל השגרירויות הזרות ומשרדי הממשלה ממוקמים בעיר, כמו גם בית המשפט העליון וארגונים בינלאומיים וממלכתיים רבים. זאת על אף שאמסטרדם היא הבירה של הולנד, כפי שמצוין בחוקה ההולנדית.
האג מארחת כמה ממוסדות האו"ם ומוסדות בינלאומיים אחרים,לדוגמה:
בנוסף, האקדמיה של האג למשפט בינלאומי והארגון למניעת הפצת נשק כימי נמצאים גם הם בעיר. החסידה היא הסמל של האג.
היסטוריה
האג נוסדה ב-1284 על ידי וילם השני, רוזן הולנד ומלך גרמניה, שהיה אמור להפוך לקיסר האימפריה הרומית הקדושה, אך נהרג בקרב לפני שהוכתר. וילם השני החליט לבנות ביער בהולנד את ארמונו, בשם רידרזאל (היכל האבירים), וסביבו את בירתו. הארמון קיים גם כיום, ומשמש לאירועים פוליטיים. עם השנים הפכה האג למרכז האדמיניסטרטיבי של רוזני הולנד. הערים המרכזיות בהולנד, כמו ליידן, דלפט ודורדרכט הסכימו ביניהן לבחור בהאג הקטנה כמרכז המנהלי שלהן.
על מנת לשמור על כך שהאג לא תגדל, היא לא קיבלה זכויות של עיר או הורשתה לבנות חומות. כאשר הותר לבסוף לעיר לבנות חומה, במאה ה-16, האוכלוסייה החליטה להשתמש בכסף על מנת לבנות היכל לעיר במקום חומות. רעיון זה עלה ביוקר במלחמת שמונים השנים, מאחר שהוא אפשר לחיילים הספרדים לכבוש את העיר בקלות. האג נכבשה גם על ידי כוחות צרפתיים ב-1806.
בשל ההיסטוריה של העיר, לא קיימת בה עיר עתיקה כמו בערים הקרובות ליידן ודלפט. כאשר הממשלה החלה לשחק תפקיד משמעותי יותר בחברה ההולנדית לאחר 1850, האג צמחה במהירות. החלקים הוותיקים יותר של העיר הם לפיכך ברובם מהמאה ה-19 או מתחילת המאה ה-20.
העיר נפגעה קשות במלחמת העולם השנייה. החומה האטלנטית נבנתה בתוך העיר עצמה, והביאה לכך ששכונות שלמות נהרסו על ידי הגרמנים. ב-3 במרץ 1945, חיל האוויר המלכותי הפציץ בטעות את רובע הבֶּזַאוּדֶנהָאוּט. המטרה הייתה משגר של רקטות V-2 בפארק הקרוב, אך בשל טעויות בניווט, הפגזים נפלו על חלק מאוכלס בצפיפות של העיר. מעל ל-500 אנשים מתו, ועדיין ניתן לראות בעיר שרידים ממתקפה זו.
בשנות ה-70 וה-80 של המאה ה-20, עברו מעמדות הביניים לפרוורים כמו פוֹרְבּוּרְך, לֵיידְסֶנדאם, רייסווייק ובעיקר זוּטֶרמֵר. כתוצאה, התפתחו שכונות עוני בתוך העיר עצמה, לצד פרברים עשירים מחוצה לה. ניסיונות להכליל את הפרברים בהאג נתקלו בקשיים. בשנות ה-90, לאחר הסכמה של הפרלמנט ההולנדי, סיפחה האג חלקים גדולים מהעיירות הסמוכות, ושם נבנו, ועדיין נבנים, אזורי מגורים חדשים.
אפיון
האג היא העיר ההולנדית הגדולה ביותר על הים הצפוני. היא כוללת שתי ערי חוף, נפרדות זו מזו. החלק העיקרי, סכוונינגן, מצוי לצד החוף הצפון מערבי של העיר, והוא אתר תיירות פופולרי, עם 10 מיליון מבקרים בשנה. מסיבה זו אנשים רבים, ואף הולנדים, חושבים כי סכוונינגן היא עיר עצמאית, ולא היא: סכוונינגן היא אחת משמונת המחוזות של האג. קייקדאון היא עיר החוף השנייה של ההאג, בדרום מערב, והיא הרבה יותר קטנה, ומושכת בעיקר אוכלוסייה מקומית.
המושבה ההולנדית לשעבר, "איי הודו המזרחיים ההולנדיים", כיום אינדונזיה, הותירה את חותמה על האג. רחובות רבים קרויים על שם מקומות באינדונזיה ויש אוכלוסייה משמעותית ממוצא מעורב, אינדונזי-הולנדי.
החלקים העתיקים יותר בעיר מורכבים בדרך כלל מרחובות רחבים וארוכים. הבתים בדרך כלל נמוכים, לא יותר משלוש קומות, ואלגנטיים. העיר תוכננה כרחבה יותר מערים הולנדיות אחרות. לא נשארו תעלות רבות בהאג, שכן הן נוקזו בסוף המאה ה-19.
בהאג ניתן למצוא הן את השכונות העניות ביותר והן את העשירות ביותר בהולנד. האזורים העשירים יותר בדרך כלל נמצאים מערבית ללאן ואן מרדרפורט. החלקים העניים יותר נמצאים בחלקים המזרחיים והדרומיים של העיר. חלוקה זו משתקפת גם במבטא המקומי. התושבים העשירים יותר קרויים "האחֶנארס", ומדברים מה שקרוי "בקאקט" (מילה גסה במקצת בהולנדית), ואילו ה"הגנזן" מדברים "פלאט האחס". יש מעט מגע חברתי בין קבוצות אלה.
כלכלה
העיר מאופיינת במספר גדול מאוד של עובדי ציבור. משרדי הממשלה וארגונים ציבוריים כמעט כולם ממוקמים בהאג. בנוסף, המשרדים הראשיים של מספר עסקים גדולים נמצאים בהאג:
מעולם לא היה מרכז תעשייתי גדול בהאג, פרט לנמל הדיג בסכוונינגן.
סכנה קיומית מבינה מלאכותית כללית
סכנה קיומית מבינה מלאכותית כללית היא המחשבה שהתקדמות ניכרת בבינה מלאכותית כללית (AGI) עלולה לגרום להכחדה של בני האדם או לאסון עולמי אחר.
האג
תחבורה
מערכת התחבורה הציבורית בהאג כוללת מספר גדול של קווי חשמלית, המופעלים על ידי HTM עם שתי תחנות תת-קרקעיות. קו E של הרכבת התחתית של רוטרדם מגיע להאג. כמו כן, ישנה מערכת של רכבת קלה המחברת את האג, רוטרדם, זוטרמר והפרברים. בשל מיקומה של האג, תחנת הרכבת המרכזית שלה משמשת בעיקר כתחנת קצה לקווי רכבת מכל רחבי הולנד.
סכנה קיומית מבינה מלאכותית כללית
אסכולת הסיכון הקיומי ("x-risk") טוענת שהמין האנושי שולט כיום במינים אחרים בזכות העובדה שלמוח האדם יש יכולות ייחודיות שאין אצל בעלי חיים אחרים. ולכן, אם הבינה המלאכותית תהפוך ליותר אינטליגנטית מבני האדם, זה עלול להפוך לקשה עד בלתי אפשרי עבור בני אדם לשלוט בה. כשם שגורלה של גורילת ההרים תלוי ברצון הטוב האנושי, כך עשוי גורלה של האנושות להיות תלוי בפעולות של אינטליגנציית-על עתידית.
האג
תחבורה
שדה התעופה הקרוב הוא שדה התעופה של רוטרדם, ממנו יוצאות בעיקר טיסות שכר. סכיפהול (Schiphol) שהוא השדה התעופה הראשי של הולנד ואחד הגדולים באירופה נמצא במרחק של כ-40 קילומטרים מהעיר.
סכנה קיומית מבינה מלאכותית כללית
בשנת 2022, סקר שנערך בקרב חוקרי בינה מלאכותית מצא שחלק גדול מהחוקרים מאמינים שיש סיכוי של 10 אחוזים או יותר שחוסר היכולת שלנו לשלוט בבינה מלאכותית יגרום לאסון קיומי.
האג
תרבות
להאג אין מוניטין של מקום בעל חיי לילה תוססים. חיי הלילה סובבים במרכזים סביב לקולנוע פּאתֵה באוטנהוף. תבנית דומה של חיי לילה סביב לקולנוע נמצא גם בסכוונינגן. עם זאת, יש בהאג כמה מוסדות תרבות ומוזיאונים.
סכנה קיומית מבינה מלאכותית כללית
חוקרים רבים מאמינים כי אינטליגנציית-על תתנגד לניסיונות לכבות אותה או לשנות את מטרותיה (כיוון שאירוע כזה ימנע ממנה להשיג את מטרותיה הנוכחיות) וכי יהיה קשה מאוד ליישר את אינטליגנציית העל עם מלוא ערכי האנושות. לעומת זאת, ישנם מדענים שהטילו בכך ספק כמו מדען המחשב יאן לקון שטוען שלמכונות סופר אינטליגנטיות לא יהיה רצון לשימור עצמי.
האג
תרבות
חיי העיר מרוכזים בעיקר סביב ההופווייבר והביננהוף, שם ממוקם הפרלמנט.
סכנה קיומית מבינה מלאכותית כללית
לשם המחשה, אם הדור הראשון של תוכנת מחשב שמסוגלת להתאים באופן נרחב את האפקטיביות של חוקר בינה מלאכותית יכול לשכתב את האלגוריתמים שלו ולהכפיל את המהירות או היכולות שלו בתוך שישה חודשים, אזי פיתוח תוכנת הדור השני צפויה להימשך שלושה חודשים. בתרחיש זה הזמן של כל דור ממשיך להצטמצם, והמערכת עוברת מספר חסר תקדים של דורות של שיפור במרווח זמן קצר, תוך קפיצה מביצועים תת-אנושיים בתחומים רבים לביצועים על-אנושיים כמעט בכל התחומים. מבחינה אמפירית, דוגמאות כמו AlphaZero בתחום של Go מראות שמערכות בינה מלאכותית יכולות לפעמים להתקדם מיכולת צרה ברמת האדם ליכולת על-אנושית במהירות רבה.
האג
יהדות האג
היהודים הראשונים הגיעו לעיר במהלך המאה ה-17 עם קהילת יהדות ספרד. בשנת 1698 נבנה בית כנסת ראשון ותוך מספר שנים משפחת דה-פינטו הקימה בית כנסת שלה. בית כנסת גדול, על פי מתכונת של בית הכנסת באמסטרדם נפתח בשנת 1726. בהמשך הגיעו לעיר יהודים אשכנזים. במהלך המאה ה-18 הקהילה שגשגה. הספרים הראשונים הודפסו על ידי הקהילה כבר בשנת 1739.
בשנת 1939 היו בעיר 17,400 יהודים הולנדים וכ-2,000 פליטים מגרמניה. לאחר הכיבוש הנאצי הוקם בעיר ועד יהודי. על ביצוע פעולות נגד יהודים הופקד פראנץ פישר, מפקד משטרת הביטחון הגרמנית. בקיץ 1942 החלו משלוחים למחנות, ותוך שנה אחת נעשתה האג "נקיה מיהודים". הרב הראשי באותה תקופה היה יצחק מהרשן שסירב להסתתר וביחד עם יהודים רבים הועבר למחנה ריכוז וסטרבורק. תפקיד מפתח באותה תקופה מילא פ' ויינרב, כלכלן ואיש אגודת ישראל. מפעם לפעם הציג בפני המשטרה הגרמנית רשימות דמיוניות של יהודים עשירים בהאג, שעומדים להגר לעולם החופשי, וזאת כדי לדחות בכך את שילוחם למחנות. לבסוף נכלא ויינרב על-ידי הגרמנים, שוחרר וחי במחתרת עד סוף המלחמה. בית-דין הולנדי קבע ששיתף פעולה עם הגרמנים, אולם דעת-הקהל הייתה חלוקה עוד שנים רבות באשר לאישיותו ולפעולותיו.
סכנה קיומית מבינה מלאכותית כללית
היסטוריה
אחד המחברים המוקדמים ביותר שהביע דאגה רצינית שמכונות מתקדמות ביותר עלולות להוות סיכונים קיומיים לאנושות היה הסופר סמואל באטלר, שכתב את הדברים הבאים במאמרו "דרווין בין המכונות" משנת 1863: התוצאה היא פשוט שאלה של זמן, אבל יבוא הזמן שבו המכונות יחזיקו את העליונות האמיתית על העולם ותושביו, זה מה שאף אדם בעל מוח פילוסופי אמיתי לא יכול להטיל ספק לרגע. בשנת 1951, מדען המחשב אלן טיורינג כתב מאמר בשם "Intelligent Machinery, A Heretical Theory", בו הציע כי אינטליגנציות כלליות מלאכותיות ככל הנראה "ישתלטו" על העולם ככל שהן יהיו אינטליגנטיות יותר מבני אדם: "הבה נניח כעת, לצורך הטיעון, שמכונות [תבוניות] הן אפשרות אמיתית, ונבחן את ההשלכות של בנייתן... לא תהיה שאלה שהמכונות ימותו, והן יוכלו לשוחח זה עם זה כדי לחדד את שכלם. לכן בשלב מסוים עלינו לצפות שהמכונות ישתלטו, באופן דומה למוזכר ב"אריון" של סמואל באטלר." בשנת 1965, IJ Good הקים את הרעיון הידוע כיום כ"סינגולריות טכנולוגית"; הוא גם הצהיר שהסיכונים לא מוערכים: "בואו נגדיר מכונה אולטרה-אינטליגנטית כמכונה שיכולה לעלות בהרבה על כל הפעילויות האינטלקטואליות של כל אדם, חכם ככל שיהיה. מכיוון שתכנון מכונות הוא אחת מהפעילויות האינטלקטואליות הללו, מכונה אינטליגנטית במיוחד יכולה לתכנן מכונות טובות עוד יותר; אז יהיה ללא ספק 'סינגולריות טכנולוגית', והאינטליגנציה של האדם תישאר הרחק מאחור. לפיכך, המכונה האולטרה-אינטליגנטית הראשונה היא ההמצאה האחרונה שהאדם צריך לעשות אי פעם, בתנאי שהמכונה צייתנית מספיק כדי לומר לנו איך לשמור עליה בשליטה. זה מוזר שנקודה זו מובאת לעיתים רחוקות כל כך מחוץ למדע בדיוני. לפעמים כדאי להתייחס למדע בדיוני ברצינות.
האג
יהדות האג
בשנת 1945 נותרו בעיר 1283 יהודים. לאחר מלחמת העולם השנייה החיים היהודיים בעיר חודשו, אך הקהילה לא הגיעה לממדים שהיו לפני פרוץ מלחמת העולם השנייה.
סכנה קיומית מבינה מלאכותית כללית
היסטוריה
בשנת 2009, מומחים השתתפו בכנס פרטי שאירח האגודה לקידום הבינה המלאכותית (AAAI) כדי לדון בשאלה האם מחשבים ורובוטים יוכלו לרכוש כל סוג של אוטונומיה, ועד כמה יכולות אלו להוות איום או סכנה. הם ציינו שחלק מהרובוטים רכשו צורות שונות של חצי אוטונומיה, כולל היכולת למצוא מקורות כוח בעצמם ויכולת לבחור באופן עצמאי מטרות לתקוף עם נשק. הם גם ציינו כי כמה וירוסי מחשב יכולים להתחמק מהחיסול והשיגו "אינטליגנציה של מקקים". הם הגיעו למסקנה שמודעות עצמית כפי שמתוארת במדע בדיוני היא כנראה לא סבירה, אבל היו עוד סכנות ומלכודות פוטנציאליות. "הניו יורק טיימס" סיכם את השקפת הוועידה כ"אנחנו רחוקים מהאל (Hal), המחשב שהשתלט על החללית ב-2001: אודיסיאה בחלל".
ניק בוסטרום פרסם את "Superintelligence" ב-2014, שהציג את טיעוניו לפיהם אינטליגנציית-על מהווה איום קיומי. עד 2015, אנשי ציבור כמו הפיזיקאים סטיבן הוקינג וחתן פרס נובל פרנק וילצ'ק, מדעני המחשב סטיוארט ג'יי ראסל ורומן ימפולסקי, והיזמים אילון מאסק וביל גייטס הביעו דאגה מהסיכונים של אינטליגנציית-על. באפריל 2016, "Nature" הזהיר: "מכונות ורובוטים שעולים על בני אדם בכל v,junho יכולים להשתפר בעצמם מעבר לשליטתנו – ואולי האינטרסים שלהם לא יתאימו לאינטרסים שלנו". בשנת 2020, בריאן כריסטיאן פרסם את "The Alignment Problem", אשר פירטה את ההיסטוריה של ההתקדמות בערכי בינה מלאכותית עד אותה תקופה.
במרץ 2023, דמויות מפתח בבינה מלאכותית, כמו אילון מאסק, חתמו על מכתב ממכון עתיד החיים הקוראות להפסיק את ההכשרה המתקדמת בבינה מלאכותית עד שניתן יהיה להסדיר אותה כראוי. במאי 2023, המרכז לבטיחות בינה מלאכותית פרסם הצהרה חתומה על ידי מומחים רבים לבטיחות בינה מלאכותית ולסיכון הקיומי של בינה מלאכותית, שבה נכתב: "הפחתת סכנת ההכחדה מבינה מלאכותית צריכה להיות בראש סדר העדיפויות העולמי לצד סיכונים אחרים בקנה מידה חברתי כגון מגיפות ומלחמה גרעינית."
שלושת הקשיים
בספר "בינה מלאכותית: גישה מודרנית", ספר לימוד לתואר ראשון בבינה מלאכותית, נכתב כי אינטליגנציית-על "עשויה להביא לקץ המין האנושי". הוא קובע: "כמעט לכל טכנולוגיה יש פוטנציאל לגרום לנזק בידיים הלא נכונות, אבל עם [אינטליגנציית-על] יש לנו את הבעיה החדשה שהידיים הלא נכונות עשויות להיות שייכות לטכנולוגיה עצמה". גם אם למעצבי המערכת יש כוונות טובות, שני קשיים משותפים גם למערכות מחשב בינה מלאכותית וגם למערכות שאינן בינה מלאכותית:
מערכות בינה מלאכותית מוסיפות באופן ייחודי בעיה שלישית: שאפילו בהינתן דרישות "נכונות", הטמעה ללא באגים והתנהגות ראשונית טובה, יכולת הלמידה הדינמית של מערכות הבינה המלאכותית עשויות לגרום לה להתפתח לכדי מערכת עם התנהגות לא מכוונת, אפילו בלי תרחישים חיצוניים ובלתי צפויים. בינה מלאכותית עשויה לשבש ניסיון לעצב דור חדש של עצמה וליצור בטעות או בכוונה בינה מלאכותית חדשה יותר, חזקה יותר, שאינה שומרת עוד על ערכי המוסר התואמים לאדם שתוכנתו מראש ב-AI המקורי. כדי שבינה מלאכותית המשתפרת מעצמה תהיה בטוחה לחלוטין, היא לא רק תצטרך להיות נטולת באגים, אלא היא תצטרך להיות מסוגלת לעצב מערכות עוקבות שהן גם נטולות באגים.
כל שלושת הקשיים הללו הופכים לקטסטרופות ולא למטרדים בכל תרחיש שבו אינטליגנציית-העל תעריך שבני אדם ינסו לכבות אותו ותנסה למנוע ניסיונות כאלה לפעמים במחירים כבדים: תרחיש זה קיבל את השם "תפנית בוגדנית".
המכתב הפתוח לשנת 2015 על בינה מלאכותית ציין את ההתקדמות הגדולה בתחום הבינה המלאכותית ואת הפוטנציאל של בינה מלאכותית להטבות או עלויות אדירות לטווח ארוך: "ההתקדמות במחקר בינה מלאכותית ממקדת עם הזמן את המחקר לא רק בהפיכת AI לבעל יותר יכולות, אלא גם במיקסום התועלת החברתית של AI. שיקולים כאלה הניעו את הפאנל הנשיאותי של AAAI 2008-09 בנושא עתיד הבינה המלאכותית ופרויקטים אחרים על השפעות בינה מלאכותית, ומהווים הרחבה משמעותית של תחום הבינה המלאכותית עצמו, שעד כה התמקד בעיקר בטכניקות שהן נייטרליות ביחס למטרה. אנו ממליצים על מחקר מורחב שמטרתו להבטיח שמערכות בינה מלאכותית יותר ויותר יכולות להיות חזקות ומועילות: מערכות הבינה המלאכותית שלנו חייבות לעשות מה שאנחנו רוצים שהן יעשו." החתומים כללו את נשיא ה-AAAI, תומאס דיטריך, אריק הורביץ, בארט סלמן, פרנצ'סקה רוסי, יאן לקון, ומייסדי Vicarious ו-Google DeepMind.
הטיעון של בוסטרום
מכונה סופר אינטליגנטית תהיה זרה לבני אדם כמו תהליכי חשיבה אנושיים לג'וקים, טוען בוסטרום. ייתכן שלמכונה כזו אין את טובת האנושות בראש; זה לא מובן מאליו שזה בכלל ידאג לרווחת האדם. אם AI סופר אינטליגנטי אפשרי, ואם ייתכן שמטרותיה של אינטליגנציית-על יתנגשו עם ערכים אנושיים בסיסיים, אז AI מהווה סכנת הכחדה אנושית. "אינטליגנציית-על" (מערכת העולה על היכולות של בני אדם בכל תחומי העניין) יכולה לתמרן בני אדם בכל פעם שמטרותיה מתנגשות עם מטרות אנושיות; לכן, אלא אם אינטליגנציית העל תחליט לאפשר לאנושות להתקיים בדו קיום, אינטליגנציה העל הראשונה שתיווצר תביא ללא מוצא להכחדה אנושית.
סטיבן הוקינג טען שאין חוק פיזיקלי המונע מחלקיקים להיות מאורגנים בדרכים המבצעות חישובים מתקדמים אפילו יותר מהסדרים של חלקיקים במוח האנושי; לכן, אינטליגנציית-על אפשרית פיזית. בנוסף לשיפורים אלגוריתמיים פוטנציאליים על מוח אנושי, מוח דיגיטלי יכול להיות גדול ומהיר יותר בסדרי גודל ממוח אנושי, שגודלו הוגבל על ידי האבולוציה להיות קטן מספיק כדי להיכנס לתעלת לידה. הוקינג מזהיר כי הופעת אינטליגנציית-על עשויה להפתיע את המין האנושי, במיוחד אם מתרחש סינגולריות טכנולוגית.
על פי "אסכולת החשיבה של בוסטרום", תרחיש "סינגולריות טכנולוגית" היפותטי אחד פועל כדלקמן: בינה מלאכותית זוכה ליכולת ברמת מומחה במשימות מפתח מסוימות של הנדסת תוכנה. (ייתכן שהוא חסר בתחילה יכולות אנושיות או על-אנושיות בתחומים אחרים שאינם רלוונטיים ישירות להנדסה.) בשל יכולתו לשפר באופן רקורסיבי את האלגוריתמים של עצמו, הבינה המלאכותית הופכת במהירות לעל-אנושית; כשם שמומחים אנושיים יכולים בסופו של דבר להתגבר באופן יצירתי על "תשואות הולכות ופוחתות" על ידי פריסת יכולות אנושיות שונות לחדשנות, כך גם בינה מלאכותית ברמת מומחה יכולה להשתמש ביכולות בסגנון אנושי או ביכולות הספציפיות לבינה מלאכותית משלה כדי להניע פריצות דרך יצירתיות חדשות. אז ה-AI הוא בעל אינטליגנציה העולה בהרבה על זו של המוחות האנושיים המבריקים והמחוננים ביותר כמעט בכל תחום רלוונטי, כולל יצירתיות מדעית, תכנון אסטרטגי וכישורים חברתיים.
אסכולת ה-x-risk מאמינה שכמעט כל AI, לא משנה היעד המתוכנת שלו, יעדיף באופן רציונלי להיות במצב שבו אף אחד אחר לא יכול לכבות אותו ללא הסכמתו: אינטליגנציית-על תגדיר את השימור העצמי כמטרת משנה ברגע שהיא תבין שהיא לא יכולה להשיג את מטרתה אם היא נסגרת.
כל חמלה כלפי בני אדם ששיתוף הפעולה שלהם אינו נחוץ עוד תהיה נעדרת ב-AI, אלא אם כן מתוכנת מראש. ל-AI סופר-אינטליגנטי לא יהיה דחף טבעי לסייע לבני אדם, מאותה סיבה שלבני אדם אין רצון טבעי לסייע למערכות AI שאינן מועילות להם יותר. (אנלוגיה נוספת שנותנים תומכי תאוריה זו, היא שניתן לראות כיום שלבני אדם יש מעט רצון טבעי לצאת מגדרם כדי לסייע לווירוסים, טרמיטים או אפילו גורילות).
לפיכך, מסכמת אסכולת ה-x risk, סביר להניח שמתישהו סינגולריות טכנולוגית תתפוס את האנושות לא מוכנה, ועלולה לגרום להכחדה של המין האנושי או גורל דומה.
תרחישים אפשריים
כמה חוקרים הציעו תרחישים היפותטיים כדי להמחיש כמה מהחששות שלהם.
ב-"Superintelligence", ניק בוסטרום מביע דאגה שגם אם ציר הזמן עבור אינטליגנציית-על יתברר כצפוי, ייתכן שהחוקרים לא ינקטו אמצעי זהירות בטיחותיים מספקים, בין השאר משום ש"יכול להיות שכאשר מטומטם, חכם יותר זה בסדר; אך כאשר חכם נהיה חכם יותר. זה מסוכן מאוד". בוסטרום מציע תרחיש שבו, במשך עשרות שנים, הבינה המלאכותית הופכת לאט לאט לחזקה יותר. זה יתחיל עם אירועים קטנים ו"מקריים" כמו תאונות מזדמנות – אוטובוס ללא נהג סוטה לנתיב המתקרב, או מזל"ט צבאי יורה לתוך קהל תמים. פעילים רבים יקראו לפיקוח ורגולציה הדוקים יותר, וחלקם אף יחזו קטסטרופה מתקרבת. אבל ככל שההתפתחות נמשכת, יוכח שהפעילים טועים. ככל שבינה מלאכותית של רכב נהיית חכמה יותר, היא גורמת לפחות תאונות; ככל שרובוטים צבאיים משיגים מיקוד מדויק יותר, הם גורמים פחות נזק אגבי. בהתבסס על הנתונים, חוקרים מסיקים בטעות שככל שה-AI חכם יותר, כך הוא בטוח יותר. "ולכן אנחנו נכנסים באומץ – לתוך הסכינים המסתחררים", כאשר הבינה המלאכותית הסופר אינטליגנטית לוקחת ברגע אחד "תפנית בוגדנית" ומנצלת יתרון אסטרטגי מכריע. זה נגמר.
בספר "Life 3.0" של Max Tegmark משנת 2017, "צוות אומגה" של תאגיד יוצר בינה מלאכותית חזקה במיוחד המסוגלת לשפר באופן מתון את קוד המקור שלו במספר תחומים. לאחר נקודה מסוימת הצוות בוחר להמעיט בפומבי ביכולת ה-AI, על מנת למנוע רגולציה או החרמה של הפרויקט. ליתר ביטחון, הצוות שומר את ה-AI בקופסה שבה הוא לרוב אינו מסוגל לתקשר עם העולם החיצון, ומשתמש בו כדי להרוויח כסף, באמצעים מגוונים. בשלב הבא, הצוות מטיל על הבינה המלאכותית לעצב צבא של עיתונאים ופרשנים אזרחיים בדויים, כדי להשיג השפעה פוליטית כדי להשתמש בו "לטובה" ולמנוע מלחמות. הצוות עומד בפני סיכונים שה-AI יכול לנסות לברוח על ידי הכנסת "דלתות אחוריות" למערכות שהוא מעצב, על ידי מסרים נסתרים בתוכן המיוצר שלו, או על ידי שימוש בהבנה הגוברת של הבינה המלאכותית את ההתנהגות האנושית עד שתשכנע מישהו שישחרר אותה מהקופסה. הצוות גם עומד בפני סיכונים שהחלטתו לאגור את הפרויקט תעכב את הפרויקט מספיק זמן כדי שפרויקט אחר יעקוף אותו.
הפיזיקאי מיצ'יו קאקו, שעוסק בסיכוני הבינה המלאכותית, מציג תוצאה חיובית דטרמיניסטית. ב"הפיזיקה של העתיד" הוא טוען ש"זה ייקח עשורים רבים עד שרובוטים יעלו" במעלה קנה התודעה, ושבינתיים תאגידים כמו הנסון רובוטיקה יצליחו ליצור רובוטים ש"מסוגל לאהוב ולהרוויח מקום במשפחה האנושית המורחבת".
השתלטות בינה מלאכותית
השתלטות בינה מלאכותית היא תרחיש היפותטי שבו בינה מלאכותית (AI) הופכת לצורת האינטליגנציה הדומיננטית על פני כדור הארץ, כאשר תוכנות מחשב או רובוטים לוקחים למעשה את השליטה על כדור הארץ מהמין האנושי. תרחישים אפשריים כוללים החלפה של כל כוח העבודה האנושי, השתלטות על ידי בינה מלאכותית סופר אינטליגנטית, והרעיון הפופולרי של מרד רובוטים. סיפורים על השתלטות בינה מלאכותית פופולריים מאוד בכל המדע הבדיוני. כמה אישי ציבור, כמו סטיבן הוקינג ואילון מאסק, דגלו במחקר של אמצעי זהירות כדי להבטיח שמכונות סופר-אינטליגנטיות עתידיות יישארו תחת שליטה אנושית.
טיעונים אנתרופומורפיים
הוויכוח האקדמי הוא בין צד אחד שדואג אם בינה מלאכותית עשויה להרוס את האנושות לבין צד אחר שמאמין שבינה מלאכותית לא תהרוס את האנושות כלל. שני הצדדים טענו שהתחזיות של האחרים לגבי התנהגות בינה מלאכותית לא הגיוני. הספקנים מאשימים את התומכים באנתרופומורפיזם בכך שהם מאמינים ש-AGI ירצה באופן טבעי כוח; התומכים מאשימים כמה ספקנים באנתרופומורפיזם שהם מאמינים ש-AGI יעריך באופן טבעי נורמות אתיות אנושיות.
למרות הבדלים אחרים, האסכולה שמאמינה בסיכון מסכימה עם פינקר ש-AI מתקדם לא יהרוס את האנושות מתוך רגשות אנושיים כמו "נקמה" או "כעס", ששאלות תודעה אינן רלוונטיות להערכת סיכונים, וכי למערכות מחשב אין בדרך כלל מקבילה חישובית לטסטוסטרון. הם חושבים שהתנהגויות של חיפוש כוח או שימור עצמי מופיעות ב-AI כדרך להשיג את מטרותיה האמיתיות, על פי הרעיון של התכנסות אינסטרומנטלית.
הגדרה של "אינטליגנציה"
לטענת בוסטרום, מחוץ לתחום הבינה המלאכותית, נעשה שימוש ב"אינטליגנציה" לעיתים קרובות באופן המקשר לחוכמה מוסרית או קבלה של צורות מקבילות של חשיבה מוסרית. בקיצוניות, אם המוסר הוא חלק מההגדרה של אינטליגנציה, אז בהגדרה מכונה על-אינטליגנטית תתנהג בצורה מוסרית. עם זאת, רוב המחקרים של "בינה מלאכותית" מתמקדים במקום זאת ביצירת אלגוריתמים ש"מייעלים", באופן אמפירי, את השגת כל מטרה שהחוקרים הנתונים ציינו.
כדי להימנע מאנתרופומורפיזם או מהמטען של המילה "אינטליגנציה", ניתן להתייחס לבינה מלאכותית מתקדמת כ"תהליך אופטימיזציה" בלתי-אישי, הנוקט בקפדנות את כל הפעולות שהיא שופטת כבעלת הסבירות הגבוהה ביותר להגשים את מטרותיה (אולי מסובכות ומרומזות). דרך נוספת להמשגה של בינה מלאכותית מתקדמת היא לדמיין מכונת זמן ששולחת לאחור בזמן מידע לגביו בחירה תמיד מובילה למקסום פונקציית המטרה שלה; בחירה זו מופקת לאחר מכן, ללא קשר לחששות אתיים זרים.
בעיית יישור בינה מלאכותית
סביר להניח שהרגולציה של AGI תושפע מהרגולציה של AI עם נשק או צבאי, כלומר, מרוץ החימוש של AI, שהוא נושא שמתעורר. נכון לעכשיו, אף על פי שהאו"ם מתקדם לקראת רגולציה של AI, היכולת המוסדית והחוקית שלו לנהל סיכון קיומי של AGI מוגבלת הרבה יותר. כל צורה של רגולציה בינלאומית תושפע ככל הנראה מההתפתחויות במדיניות הפנים של מדינות מובילות כלפי בינה מלאכותית צבאית, שבארצות הברית נמצאת בסמכותה של הוועדה לביטחון לאומי לבינה מלאכותית, ומהלכים בינלאומיים להסדרת מרוץ חימוש בינה מלאכותית. רגולציה של מחקר ב-AGI מתמקדת בתפקיד של מועצות ביקורת, עידוד מחקר בנושא AI בטוח, אפשרות של התקדמות טכנולוגית דיפרנציאלית (עדיפות אסטרטגיות להפחתת סיכונים על פני אסטרטגיות נטילת סיכונים בפיתוח AI), או ביצוע מעקב המוני בינלאומי לביצוע זרועות AGI לִשְׁלוֹט. רגולציה של AGIs מודע מתמקדת בשילובם עם החברה האנושית הקיימת וניתנת לחלוקה לשיקולים של מעמדם המשפטי ושל זכויותיהם המוסריות. בקרת נשק בינה מלאכותית תדרוש ככל הנראה מיסוד של נורמות בינלאומיות חדשות המגולמות במפרטים טכניים יעילים בשילוב עם ניטור פעיל ודיפלומטיה לא פורמלית על ידי קהילות מומחים, יחד עם תהליך אימות משפטי ופוליטי.
שממית רחבת-זנב
שממית רחבת-זנב או שממית זנב-העלה (שם מדעי: Uroplatus), הוא סוג לטאות ממשפחת השממיתיים האנדמית למדגסקר.
מאפיינים
אורכן של שממיות אלה 10-30 ס"מ כשמבנה גופן מותאם להסוואה מורכבת. צבע רוב השממיות חום כהה עם עיטורים על גופן, המזכירים בקיעים בגזעי עצים ולעיתים יש להן עיטורים דמויי חזזית שעל העץ. הכפות גדולות ביותר נדבקות לעץ והעיניים בעלות עיטור חום הנראה כענף. הזנב רחב ומזכיר עלה ומכאן השם.
השממיות הן פעילות לילה הצדות חרקים קטנים ויצורים דומים, תוך שימוש בהסוואתן. לשממיות עיניים ענקיות העוזרות להתמצא בחשכה. הן חיות בעיקר על ענפי העצים בג'ונגלים של מדגסקר.
חלק מהשממיות הן חיות מחמד בבתים רבים.
קסנוקרטס מאתונה
קסנוקרטס מאתונה או קנסוקרטס מסיקיון (ביוונית: Ξενοκράτης από τη Σικυώνα, בסביבות 280 לפנה"ס) היה פסל ומחבר יווני הנחשב לאחד מראשוני ההיסטוריונים של האמנות. ברנהרד שווייצר כינה אותו "אבי ההיסטוריה של האמנות".
סוליצה
סוליצה או סוליצה רבתי (ברומנית: Sulița) הוא כפר גדול ("קומונה") ברומניה, במחוז בוטושאן שבצפון חבל מולדובה. מספר תושביו הוא 3,060 (2011). הכפר מורכב משלושה יישובים כפריים: קליש (בוטושאן) (395 תושבים, נכון ל-2002), דרקשאן (בוטושאן) (1,581 תושבים, נכון ל-2002) והעיירה לשעבר סוליצה, שנודעה בעבר כ"סוליצה טרג" (Sulița Târg, סוליצה העיירה) (1,261 תושבים, נכון ל-2002) שהוא גם מושב מועצת הכפר הגדול כולו.
קסנוקרטס מאתונה
ככל הנראה קסנוקרטס נולד באתונה, ונמנה עם תלמידיה המאוחרים של אסכולת סיקיון של ליסיפוס. לפי פליניוס הזקן היה קסנוקרטס תלמידו של אותיקרטס או של תאיסיקרטס, ועלה על מוריו באמנותו. שרדו שלושה ממפסליו. קסנוקרטס מאתונה כתב מספר ספרים המוקדשים למלאכת האמנות - ספר על האמנות בכלל ואחר על הפיסול במתכת. משערים כי פליניוס הזקן, בהערותיו בנושא תולדות הפיסול והציור, הושפע מאוד מכתבי קסנוקרטס. דעותיו של קסנוקרטס בתחום היו פופולריות בקרב הרומאים ברפובליקה הרומית המאוחרת והשפיעו מאוד על טעמיהם.
סוליצה
עמדה גאוגרפית
סוליצה שוכן בחלק הדרומי של המחוז בוטושאן, כ-25 ק"מ מבירת המחוז, העיר בוטושאן. העיירה לשעבר סוליצה עם השטעטל לשעבר סוליצה נמצאת בין בריכת דרקשאן (Iazul Dracșani) לגבעת קליש (Cheliș) והנחל בורלה, על גבעה המשתרעת עד לשפך הנחל בורלה (Burla) (המכונה על ידי המקומיים "אורסואיה" Ursoaia) לתוך הנהר סיטנה (Sitna). העיירה לשעבר Sulița Târg יחד עם היישוב סוליצואיה מהווים כיום יחידה מנהלית אחת: היישוב הכפרי סוליצה. דרך סוליצה עוברת הדרך המחוזית 297. היישוב סוליצואיה (Sulițoaia) שוכן על מדרון גבעה שהתאפיינה בחתחתים רבים ובשנת 1968 נאסרו המגורים בו. הגובה המרבי בסוליצה הוא 120 מ'. בצפון גובל סוליצה עם הכיישוב צ'רקז'אן שהוא חלק מן הכפר בלנדשט, בדרום עם היישוב קליש, ודרום-מערב עם הכפר דרקשאן.
קסנוקרטס מאתונה
קסנוקרטס בחן את האמנות מתוך נקודת מבט התפתחותית כשהיא נראתה לו שואפת לשלמות. הקריטריונים שלו בהערכת דברי האמנות היו הסימטריה או הפרופורציה, ה"מקצב", המיומנות בביצוע המלאכה והאסתטיקה או "הסוגיה האופטית" כדברי שווייצר.
סוליצה
היסטוריה
לכפר סוליצה שהוא הכפר הראשי של סוליצה העכשווית היה בעבר אופי עירוני. הוא הוקם כעיירה בשנת 1817 על ידי הנסיך סקרלט קלימאקי. בשנת 1860 במפקד האוכלוסין של הנסיכויות הרומניות המאוחדות של מולדובה וולאכיה, עם 2858 תושבים נחשב סוליצה ליישוב העירוני ה-24 בנסיכות. ב-1864 בהתאם לחלוקה המנהלית-טריטוריאלית החדשה מעמד היישוב הפך ל"קומונה", כפר גדול, הכולל כמה יישובים. ב-1874 הוסר הצביון העירוני של בית הספר במקום. במסגרת ה"קומונה" סוליצה שמר עדיין היישוב סוליצה אופי עירוני - של עיירה - שהטשטש במהלך המאה ה-20 עד שנעלם לחלוטין במחצית השנייה של המאה. בעיירה חיו תושבים יהודים רבים ולכן היא לבשה גם אופי של שטעטעל עד לתקופת שואת יהודי רומניה, ביולי 1941 ,כשגורשו כל יהודי סוליצה לעיר בוטושאן.
צורות נוף
לאזור ההידרוגרפי כיוון צפון-דרום והוא מורכב מהבריכות דרקשאן ובורלה, ומן הנחל אורסואיה או בורלה. בריכת דרקשאן נוצרה על ידי חסימת עמק הנהר סיטנה ושטחו כ-5000–6000 דונם. בעת שיטפונות מגיע ל-8000 דונם. ברכת דרקשאן הוא האגם השני לפי הגודל בחבל מולדובה, אחרי אגם בראטש והראשון בין אגמי עמק. מקור המים הנאגרים בו הוא בהמסת השלגים, בגשמים, במעיינות ובמי הנהר סיטנה שבמסלולו הוא שוכן. יש בו מעט צמחיית מים, בעיקר במה שנקרא "זנב הבריכה" ("Coada iazului”):סוף, קנה, קרנן, אלף עלה וכו'. בהיותו שוכנת בין גבעות מקבלת הבריכה כמויות גדולות של סחף כתוצאה של סחיפת הקרקע. בריכת בורלה הוסדרה בשנת 1962 בצפון-מזרח הכפר במסלול הנחל אורסואיה או בורלה. שטחו הוא כ-660 דונם מתוכו 440 שטח מים נקי. גדלים בתוכו דגים (קרפיון, דג זהב) בתנאים טבעיים ללא הוספת תופסות מזון תפוקת גידול הדגים היא 50 ק"ג לדונם. מקור נחל בורלה הוא על יד הכפר מסנטירשט במחוז בוטושאן.
בשנים הגשומות עובר נחל אורסואיה על גדותיו וגורם לשיטפונות חמורים, כפי שאירע בשנת 1969. בקיץ הנחל מתייבש. מפני שנמצאת על ראש גבעה יש לסוליצה מי תהום בעומק רב. כל הבארות שעל הרמה הם עמוקים מאוד - 15–20 מ'. המים עתירי מלחים ולכן לא מתאימה כל כך לשתייה. מסיבות אלה לעיירה לשעבר היו מעט בארות. רוב התושבים שאבו מים מבארות שעל גדת בריכת דרקשאן וגדות הנחל בורלה, שבהם המיים באיכות טובה ונמצאים פחות עמוק. עומק מי התהום, לפי המחקרים, הוא כדלקמן: בעמק - 0,5-3 מ', במדרונים - 1,5-8 מ', על הרמה - 8–15 מ'.
האקלים
האקלים הוא יבשתי והטמפרטורה השנתית הממוצעת היא 8.6 °C. היו שנים עם טמפרטורות חריגות למטה או למעלה. בשנת 1940 הממוצע השנתי היה רק 6.8°C., בעוד שבשנת 1936 הגיע עד 10,3°C. הממוצע בחודש ינואר הוא בין 3-4.5°C. וביולי - 19-21°C הטמפרטורה המרבית נרשמה בשנת 1952 כנמדדו 39+ °C. בשנים 1911, 1937 7ב-1940 נמדדה טמפרטורה המיקטית המוחלטת של -30 °C. משך הזמן הממוצע ללא קרח מגיע ל-184 יום, בקיצים הלחות נמוכה, אבל יש גם קיצים גשומים, כפי שקרה ב-1965. ממוצע השנתי של משקעים הוא 500–600 מ"מ. בחורפים אין בדרך כלל הרבה שלג, והשלג מתפזר ברוח ה"קריבץ". לעיתים קרובות הוכה הכפר באסונות טבע כמו הברד מאוגוסט 1933 שהחריב 90 % מהיבול.
החי והצומח
שטח הכפר מתאפיין בצומח של ערבה מיוערת עם מיני דגנים בעלי גרגירים קטנים, אלות לבנות, רוביניה בת השיטה, אגס פרא, צפצפה, עוזרר חד גרעיני וכו'.בכרי הדשא גדלים צמחי שדה מסוג האפר והמלעליאל המצוי. רבים שטחי המרעה הידרדרו בגלל גלישות הקרקע וגידול אינטנסיבי של צאן ובקר. בקרקעות המלחיות פוגשים צמחייה אופיינית כמו פרקן עשבוני, Armeria ועוד. עולם החי מתאים לצמחיית הערבה המיוערת והוא מיוצג בעיקר על ידי מכרסמים כמו הסוסליק, החולד, עכבר הערבה, חולדת השדה, ארנבי שדה. הם מזיקים לגידולים החקלאיים. מבין העופות נפוצים הם הדרור, עורב המזרע, הזרזיר, הנץ ועוד. בבריכה מוצאים ברווזי פרא, צפרדעים וכו'. קיים גם מגוון רחב של חרקים, בעיקר חרגולים, פרפרים, תיקנים, צרצרים, יתושי ביצות ועוד.
הקרקע
הקרקע עליה נבנה הכפר הוא מגוון. הגבעה שעליה שכנה העיירה מורכבת מצ'רנוזיום ללא קרבונטים בעוד ביישוב סוליצואיה הקרקע פודזולית. בגלל הגשמים הקרקע נתונה לסחיפה על ידי המים מהמסת השלגים ועל ידי מי הגשם, ואז הקרקע חסרה את ההומוס. בחלק הדרום-מזרחי של הגבעה, מופיעים באביב קטעי אדמה פודזולית על רקע הצטברות מלחים שאריתיים של הסלעים. במערב סוליצה, על גדת בריכת דרקשאן, בגלל מי התהום, מתרחשות גלישות קרקע אל מוקד הבריכה.
דמוגרפיה
במפקד בשנת 1860 בימי השליט אלכסנדרו יואן קוזה נחשבה סוליצה ליישוב העירוני ה-24 של חבל מולדובה, לפי מספר התושבים - 2,858.
לפי מפקד האוכלוסין משנת 2011 מנה הכפר 3,060 תושבים (לעומת שנת 2002 כשחיו בו 3,237). לפי מוצא אתני 95.2% הם רומנים ו-1.34% צוענים (אתניה רומה). 3.46% - לא ידוע. לפי אמונה דתית: 96.18% הם נוצרים אורתודוקסים, 3.46% כולל כמה תושבים נוצרים פנטקוסטלים ואדוונטיסטים.
כלכלה
כלכלת הכפר היא ברוב רובה חקלאית: הגידולים העיקריים הם תירס, חיטה, שעורה סלק, חמנית, תפוח אדמה, שעועית ועוד. הכפר מתפרנס מגידולים חקלאיים וגידול בעלי חיים. קיימים גם ענף מסחר ושירותים בשוק הפרטי והמעורב. מוסדות ציבוריים של מנהל, דואר ותקשורת, חינוך, בריאות, רווחה פועלים רק ביישוב סוליצה (יישוב), מושב המועצה, מה שמקשה על חיי התושבים ביישובים האחרים. לעומת זאת בכל יישובי הכפר פועלים מוסדות הכנסייה האורתודוקסית הרומנית. בכפר פועלות שתי טחנות תירס, בית מטבחיים, שלושה גתי שמן, נגריה, מתקן להסרקת הצמר, נפחייה, חוות דגים ומאפייה. גידול הדגים נעשה בבריכת דרקשאן על ידי חברת S.C.Piscicola השטח החקלאי מונה 49,630 דונם. הכפר כולל כרי דשא, שטחי מרעה ושדות חציר. מספר בעלי החיים הגדלים בכפר הוא בירידה. העבודות החקלאיות נעשות על ידי חברת Agromec Suliţa ועל ידי בעלים פרטיים של מכונות חקלאיות.
פוליטיקה ומנהל
הכפר סוליצה מנוהל על ידי ראש מועצה - החל מ-2004 קוסטינל צ'ובוטאריו מהמפלגה הלאומית ליברלית ומועצה מקומית מורכבת מ-1513 יועצים.-אחרי הבחירות ב-2016 5 יועצים במועצה הם מהמפלגה הלאומית ליברלית, 3 - מהמפלגה הסוציאל-דמוקרטית, 2 - ממפלגת "רומניה הגדולה", 2 מהאיחוד הלאומי לקדמת רומניה ואחד ממפלגה "ברית הליברלים והדמוקרטים".
רק אל תגיד
רק אל תגיד הוא שיר שהוקלט על ידי הזמרת-יוצרת הישראלית מאיה בוסקילה, מתוך אלבום האולפן השני שלה, ימים של אהבה. השיר יצא לאור בדצמבר 2005, בהוצאה עצמאית, כסינגל השלישי מתוך האלבום וכסינגל השמיני של בוסקילה. קודם לכן, הוציאה את השיר "רק אותך רוצה" כסינגל השני מתוך האלבום.
רקע וכתיבה
השיר נכתב על ידי אדמית הראל, הולחן על ידי אייל שחר והופק על ידי יעקב למאי. "רק אל תגיד" ו"ימים של אהבה" היו לשירי הנושא של הסרט "ימים של אהבה"; סרט קולנוע ישראלי שיצא לאקרנים ב-2005. הסרט בוים והופק על ידי מנחם גולן ובו כיכבו מאיה בוסקילה, ניר לוי ומורן אטיאס.
בוסקילה ביצעה את "רק אל תגיד" במסגרת שידורי "ישראל מחוברת" – מיזם של משרד התרבות ופרויקט תרבות לפריפריה.
וידאו קליפ והצלחה
הווידאו קליפ הרשמי של השיר פורסם ב-23 בפברואר 2014, עשור לאחר צאתו של השיר כסינגל. בתחילת הקליפ, ניתן לראות את ניר לוי, אחד משחקני הסרט "ימים של אהבה". בהמשך, ניתן לראות את בוסקילה מבצעת את השיר בהופעה חיה כביכול, כשהקהל מריע לה. בקליפ נכללות סצנות מתוך הסרט.
האודיו של "רק אל תגיד" שהועלה ליוטיוב ביוני 2010 זכה להצלחה כאשר צבר למעלה מ-1.1 מיליון צפיות.